U okiviru ERAZMUS+ programa – kreditna razmjena – raspisan je konkurs za razmjenu osoblja Univerziteta u Banjoj Luci, Republika Srpska, Bosna i Hercegovina za odlazak na razmjenu na Univerzitet Palacki, Olomouc, Češka.

Dostupne su tri (3) stipendije za akademsko osoblje. Trajanje razmjene za jednog (1) akademskog člana ukupno 22 dana, (20) dvadeset dana boravka + (2) dana puta, dok je za dva (2) člana akademskog osoblja ukupno po 15 dana, (13) dana boravka + (2) dva dana puta.

Razmjena treba da se realizuje u zimskom semestru 2019/20 akademske godine.

IZNOS STIPENDIJE:

• putni troškovi do iznosa od 275,00 evra,

• troškovi boravka u iznosu od 140,00 evra po danu (smještaj, obroci, lokalni prevoz),

• viza, dozvola za boravak i osiguranje nisu obuhvaćeni ovom stiptendijom, te je stipedista dužan da ove troškove snosi sam.

APLIKANTI:

Na konkurs se može prijaviti akademsko osoblje Univerziteta u Banjoj Luci, Fakulteta političkih nauka, Studijski program socijalni rad, naučna oblast teorija i metodologija socijalnog rada.

DOKUMENTI:

Za konkurs je potrebno dostaviti:

1. kopiju pasoša,

2. CV u Europass formatu (za akademsko osoblje: sa bibliografijom),

3. Prijedlog Ugovora o razmjeni akademskog osoblja sa detaljnim planom rada ([Prilog 1](http://unibl.org/uploads/files/strane/stipendije/Prilog%201.docx%22%20%5Ct%20%22_blank), i [Prilog 2](http://unibl.org/uploads/files/strane/stipendije/Prilog%202.docx%22%20%5Ct%20%22_blank))

 4. Kopiju poslednjeg izbora u zvanje i užu naučnu oblast.

PRIJAVA:

Svu traženu dokumentaciju potrebno je dostaviti Dekanatu Fakulteta političkih nauka, elektronskom poštom, u pdf format na e-adresu: info@fpn.unibl.org (sa napomenom: za Erasmus+ K1).

Rok za dostavljanje dokumentacije je do 08.03.2019. do 12:00 sati.

**LINKOVI:**•    O Univerzitetu: <https://www.upol.cz/>

•    Kontakt podaci Univerziteta Palacki u Olomoucu:

 <https://www.upol.cz/en/students/exchange-students/erasmus/#c2911>

•    информације о смјештају:

 <https://www.upol.cz/en/skupiny/students/guide/practical-information/#c1825>

•    информације о подршци:

 <https://www.upol.cz/en/skupiny/students/guide/students-with-special-needs/>

**POSTUPAK ODABIRA:**

**Po završetku konkursa, komisija za odabir kandidata sa Univerziteta u Banjoj Luci, Fakulteta političkih nauka izvršiće provjeru podobnosti pristiglih prijava i odabir kandidata u roku od deset (10) radnih dana.**

**Prednost imaju kandidati koji imaju iskustvo u aktivnostima za koje je raspisana mobilnost. Kandidati će biti obaviješteni o rezultatima izbora elektronskom poštom.**